CELEX: 32012D0350
Language: sl
Date: 2012-07-02 00:00:00
Title: 2012/350/EU: Izvedbeni sklep Komisije z dne 2. julija 2012 o določitvi finančnega prispevka Unije za izdatke, nastale zaradi sprejetja nujnih ukrepov za boj proti aviarni influenci na Poljskem leta 2007

3.7.2012   
            
            
               SL
            
            
               Uradni list Evropske unije
            
            
               L 173/23
            
         IZVEDBENI SKLEP KOMISIJE
   z dne 2. julija 2012
   o določitvi finančnega prispevka Unije za izdatke, nastale zaradi sprejetja nujnih ukrepov za boj proti aviarni influenci na Poljskem leta 2007
   (Besedilo v poljskem jeziku je edino verodostojno)
   (2012/350/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Odločbe Sveta 2009/470/ES z dne 25. maja 2009 o odhodkih na področju veterine (1) in zlasti člena 4 Odločbe,
   ob upoštevanju naslednjega:
   
               (1)
            
            
               V skladu s členom 75 finančne uredbe in členom 90(1) izvedbenih pravil institucija ali organ, na katerega je ta institucija prenesla pooblastila, pred odobritvijo izdatka iz proračuna Unije sprejme sklep o financiranju, ki določa bistvene elemente ukrepa, ki zahteva izdatke.
            
         
               (2)
            
            
               Odločba 2009/470/ES določa postopke, ki urejajo finančni prispevek Unije za posebne veterinarske ukrepe, vključno z nujnimi ukrepi. Unija mora finančno prispevati k upravičenim odhodkom držav članic, da pomaga pri izkoreninjenju aviarne influence v najkrajšem možnem času. Prva in druga alinea člena 4(3) navedene odločbe določata pravila o deležu, ki se uporablja za stroške držav članic.
            
         
               (3)
            
            
               Člen 3 Uredbe Komisije (ES) št. 349/2005 z dne 28. februarja 2005 o določitvi pravil v zvezi s financiranjem Skupnosti nujnih ukrepov in ukrepov za boj proti nekaterim živalskim boleznim iz Odločbe Sveta 90/424/EGS (2) določa pravila o izdatkih, ki so upravičeni do finančne pomoči Unije.
            
         
               (4)
            
            
               Z Odločbo Komisije 2008/557/ES z dne 27. junija 2008 o finančnem prispevku Skupnosti za nujne ukrepe za boj proti aviarni influenci na Poljskem leta 2007 (3) se je odobril finančni prispevek Unije za nujne ukrepe, sprejete v boju proti aviarni influenci na Poljskem leta 2007. Poljska je 13. marca 2008 vložila uradni zahtevek za povračilo iz člena 7(1) in (2) Uredbe (ES) št. 349/2005.
            
         
               (5)
            
            
               Plačilo finančnega prispevka Unije se izvede pod pogojem, da so se načrtovani ukrepi dejansko že izvedli in so pristojni organi sporočili vse potrebne informacije v predpisanih rokih. Z Odločbo 2008/557/ES je bilo določeno, da se prvi obrok v znesku 845 000,00 EUR izplača kot del finančnega prispevka Unije. Z Izvedbenim sklepom Komisije 2011/799/EU (4) je bilo določeno, da se drugi obrok v znesku 750 000,00 EUR izplača kot del finančnega prispevka Unije.
            
         
               (6)
            
            
               Poljska je v skladu s členom 3(4) Odločbe 2009/470/ES brez odlašanja obvestila Komisijo in druge države članice o ukrepih, ki se izvajajo v skladu z zakonodajo Unije o prijavljanju in izkoreninjenju živalskih bolezni, ter o rezultatih ukrepov. Zahtevek za povračilo škode je, kot zahteva člen 7 Uredbe (ES) št. 349/2005, vključeval finančno poročilo, dokazilne listine, epidemiološko poročilo o vsakem kmetijskem gospodarstvu, na katerem so bile zaklane ali uničene živali, in rezultate ustreznih revizij.
            
         
               (7)
            
            
               Revizijo so v skladu s členom 10 Uredbe (ES) št. 349/2005 opravile službe Komisije. Ugotovitve Komisije, metoda izračuna upravičenih izdatkov in sklepi so bili Poljski sporočeni 23. decembra 2011. Poljska je svoje soglašanje sporočila z dopisom z dne 3. aprila 2012.
            
         
               (8)
            
            
               Zato je zdaj mogoče določiti skupni znesek finančnega prispevka Unije za upravičene odhodke, nastale zaradi izkoreninjenja aviarne influence na Poljskem leta 2007.
            
         
               (9)
            
            
               Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Finančni prispevek Unije za izdatke pri izkoreninjenju aviarne influence na Poljskem za leto 2007 se določi v višini 1 648 571,50 EUR.
   Člen 2
   Preostali znesek finančnega prispevka se določi v višini 53 571,50 EUR.
   Člen 3
   Ta sklep je sklep o financiranju v smislu člena 75 finančne uredbe in je naslovljen na Republiko Poljsko.
   
      V Bruslju, 2. julija 2012
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 155, 18.6.2009, str. 30.
   
      (2)  UL L 55, 1.3.2005, str. 12.
   
      (3)  UL L 180, 9.7.2008, str. 15.
   
      (4)  UL L 320, 3.12.2011, str. 47.